google/wiki40b huggingface dataset:
Toronto põlisrahvaste filmifestival

imagineNATIVE Film + Media Arts Festival on maailma suurim  põlisrahvaste filmi- ja meediakunsti festival.
Festivale peetakse alates 2000. aastast. Toimumikohaks on Toronto. 2018. aastal jagati 20 auhinda.
Kalju Komissarov

Elukäik

Komissarov lõpetas 1964. aastal Tallinna 4. Keskkooli ja 1968. aastal Tallinna Riikliku Konservatooriumi lavakunstikateedri. 
Aastatel 1968–1974 töötas ta Tallinnfilmis režissöörina. Aastatel 1974–1986 töötas Noorsooteatri ja 1989–1991 Ugala peanäitejuhina ning 1986–1988 ja 1991–2000 Ugala lavastajana. 
Aastatel 1986–1995 juhatas ta Eesti Muusikaakadeemia Kõrgemat Lavakunstikooli.
Aastast 2002 oli ta Viljandi Kultuurikolledži lavakunstide osakonna juhataja. Enne seda töötas ta samas õppejõu ja teatrikateedri juhatajana. Aastal 2013 palus Teatrikompanii Polygon ta oma teatrikooli patrooniks.
2013–2014 oli ta Pärnu Endla teatri kunstiline juht.
Komissarov suri 2017. aasta 6. märtsi öösel raske haiguse tõttu.

Isiklikku

Kalju Komissarov oli aastatel 1967–1971 abielus Helle-Reet Helenurmega. Aastast 1974 oli ta abielus Luule Komissaroviga. Neil sündisid tütar Kaja ja poeg Johannes.
Kalju Komissarovi hilisem elukaaslane oli Eve Pukk. Neil sündisid tütred Liisa-Maria ja Laura.
Kalju Komissarovi õde on kunstiteadlane ja kuraator Eha Komissarov, vend Koit Komissarov on arhitekt.
Kuulutaja

Kuulutaja on reedeti ilmuv tasuta nädalaleht, mille tiraaž on 14 000. Kuulutajat trükitakse täisvärvitrükis, mahus 16–28 lehekülge. Lisaks Lääne-Virumaale levib ajaleht ka Ida-Virumaal (Kiviõlis, Kohtla-Järvel, Jõhvis, Ahtmes), Harjumaal, Järvamaal, Jõgeval, Tallinnas ja Maardus Grossi Toidukaupade keti kauplustes.
Ilmumise algusaastatel oli Kuulutaja 4–8-leheküljeline tarbijaleht, kus enamiku lehepinnast moodustas reklaam, lisaks mõned tarbijale suunatud artiklid. Nüüdseks on Kuulutajast saanud nädalaleht, milles leidub arvamuslugusid, probleemartikleid, uudiseid ning loomulikult ka reklaampakkumisi ja 12 leheküljel rubriigikuulutusi.
Juan Maldacena

Juan Martín Maldacena (sündinud 10 septembril 1968 Buenos Aireses Argentinas) on argentina päritolu Ameerika Ühendriikide füüsik.

Haridus ja töökäik

Ta lõpetas 1991. aastal Río Negro provintsis asuva Balseiro Instituudi ja sai 1996. aastal Princetoni Ülikoolist doktorikraadi (PhD) füüsika alal (doktoritöö "Black Holes in String Theory"; juhendaja Curtis Callan). 1999. aastal sai ta MacArthuri fondilt MacArthuri stipendiumi.
Maldacena oli aastatel 1999–2001 Harvardi Ülikooli füüsikaprofessor. Alates 2001. aastast töötab ta Princetonis asuvas Süvauuringute Instituudis professorina (2016. aastast Carl P. Feinbergi professor).
Ta omab USA, Argentina ja Itaalia kodakondsust.

Teadus

Maldacena töötab kvantväljateooria, kvantgravitatsiooni, stringiteooria ja teoreetilise füüsika valdkondades. 1997. aastal avastas ta seose stringiteooria ja kalibratsiooniteooria vahel, mida nimetatakse N=4-supersümmeetriliseks Yangi-Millsi teooriaks.
2012. aastal väitis ta koos Leonard Susskindiga, et mustade aukude "tulemüüri paradoksi" on võimalik lahendada, kui kvantpõimunud osakesed on omavahel ühenduses väikeste ussiaukude abil.
Heino Pars

Heino Pars (13. oktoober 1925 Mustla – 8. oktoober 2014) oli eesti nukufilmilavastaja.
Heino Parsi käe all valmis aastail 1962–1990 kokku 31 filmi.
Aastal 2008 valmis Eesti Nukufilmi 50 aasta juubeli puhul Elbert Tuganovi ja Heino Parsi loometööd tutvustav dokumentaalfilm "Aja meistrid". Filmi autor on Mait Laas ja helilooja Tõnu Kõrvits.
Vasile Belous

Moldova meistrivõistlustel

Ta on kokku neljateistkümnekordne Moldova meister – I kergekeskkaalus (kuni 64 kg) aastatel 2006–2007 ning II kergekeskkaalus (kuni 69 kg) aastatel 2008–2019.

Kaasaegsetel olümpiamängudel

Ta osales II kergekeskkaalus (kuni 69 kg) 2012. aasta Londoni olümpiamängude poksivõistlustel, kuid kaotas 2. ringis hilisemale pronksmedalivõitjale Tarass Šelestjukile (Ukraina) ja jäi edasisest medaliheitlusest välja.

Euroopa meistrivõistlustel

Ta sai pronksmedali II kergekeskkaalus (kuni 69 kg) 42. Euroopa meistrivõistlustel (Harkiv, 2017), kaotades poolfinaalis hilisemale kuldmedalivõitjale ja Euroopa meistrile Abass Baraoule (Saksamaa).
Christian Louboutin

Christian Louboutin (sündinud 7. jaanuaril 1946 Pariisis) on Prantsuse moelooja. Tema loomingu signatuuriks on punaseks lakitud taldadega jalanõud.

Varasem elu

Christian Louboutin sündis ja kasvas Pariisis. Lapsena tundis ta end kogu aeg kõrvalejäetuna, kuna võrreldes pereliikmetega oli tal palju tumedam nahk. Hiljem sai ta teada, et tema pärisisa on hoopis egiptlane. Tulevane disainer visati koolist kolm korda välja ning 12-aastaselt põgenes ta kodust. Ta väidab, et Sophia Loren aitas tal selle otsuseni jõuda. Ühes telesaates tutvustas Loren oma õde, kes lahkus koolist 12-aastaselt ja 50-aastaselt sai kraadi. "Kõik plaksutasid! Ja ma mõtlesin, et kui ma hakkan seda kahetsema, saan ma vähemalt olla nagu Sophia Loreni õde!"

Karjäär

Juba teismelisena joonistas Louboutin kingi. Esimene töö oli tal Folies Bergères, kus ta assisteeris esinejaid lava taga. Tema kirg kingade vastu sai alguse 1976. aastal Aafrikas, kui ta külastas Riikliku Kunstimuuseumi Aafrika ja Okeaania ekspositsiooni. Seal keelati naistel kanda teravate kontsadega kingi, kuna see pidavat kahjustama põrandat. Ta soovis luua midagi, mis rikuks reegleid ja tekitab naistes enesekindla ja jõulise tunde. Louboutin läks tagasi Egiptusse ning naasis Pariisi 1981. aastal, kus esitas enda loodud kingade portfoolio. Temast sai praktikant Roger Vivier' ateljees. Pärast seda disainis ta kingi Chanelile, Yves Saint Laurentile ja Maud Frizonile. 1991. aastal avas ta oma kingasalongi Pariisis. Printsess Caroline Monacost oli poe esimene külastaja. Printsess kiitis ajakirjanikele poodi väga ning Louboutini bränd sai kohe tuntuks. Tema disainitud kingi on kandnud paljud kuulsused, näiteks Madonna, Jennifer Lopez, Britney Spears, Tina Turner jne. Praegu on Louboutin üks kõige otsitumaid kingabrände maailmas.

Kingad

Louboutin tõi stiletod tagasi moodi, disainides kontsad 12 cm kõrguseks või veel kõrgemaks. Ta ütles, et tema eesmärk on muuta naine seksikamaks, ilusamaks ning näidata jalgu nii sihvakana kui võimalik. Tänapäeval disainib ta ka madalama kontsaga kingi. Louboutini disaini tuntakse just punaseks lakitud taldade tõttu. Tema punase värvikood on Pantone 18-1663 TPX.
Ethel Brafmann

Ethel Brafmann (8. juuli 1921 – 7. november 2005) oli Eesti maastikuarhitekt.
Toomas Velmet

Toomas Velmet (sündinud 22. juulil 1942) on eesti tšellist, muusikapedagoog ja muusikaajakirjanik.
1967. aastal lõpetas ta Tallinna Riikliku Konservatooriumi August Karjuse tšelloklassi. Aastatel 1968–1971 täiendas end Moskva Konservatooriumis professor Mihhail Homitseri juhendamisel.
1963–1969 oli ta Eesti Raadio Sümfooniaorkestri tšellist, 1971–1991 mängis ansamblis Tallinna Trio.
1971–1974 oli ta Tallinna Muusikakooli tšelloõpetaja, 1974–1975 Tallinna Muusikakeskkooli tšelloõpetaja. 1978. aastal asus ta tööle Tallinna Riikliku Konservatooriumi tšello õppejõuna, 1985. aastast dotsent, 1992. aastast professor. Aastatel 1987–1990 oli ta konservatooriumi interpretatsiooni teaduskonna dekaan, 1991–1995  keelpillide kateedri juhataja. 
Aastatel 1975–1981 oli ta Eesti Raadio muusikasaadete peatoimetaja, 1996–1998 helisalvestuse osakonna juhataja. Aastatel 1998–2001 oli ta Pärnu Linnaorkestri direktor. Pärast aktiivse interpreeditöö lõppu on ta tegutsenud muusikakriitikuna.
Aastatel 2006–2014 oli ta Rahvusvahelise Eduard Tubina Ühingu tegevdirektor. Ta on Eesti Rahvuskultuuri Fondi nõukogu liige. 2004. aastast on ta Eesti Kontserdi loomenõukogu esimees, 2015. aastast Eesti Pillifondi nõukogu liige.

Isiklikku

Tema isa oli helilooja, koorijuht ja muusikapedagoog Aado Velmet. Tema abikaasa oli raadioajakirjanik Mary Velmet (1953–2017).
Betsi rakud

Betsi rakud ehk Betsi neuronid on osade selgroogsete loomade  kesknärvisüsteemi motoneuronite tüüp - need mitte väga arvukad rakud paiknevad peamiselt suuraju koore otsmikusagara hallaine premotoorse korteksi V kihis. 
Betsi rakud osalevad motoorsete impulsside vahendamisel ja ülekandel.  
Betsi rakud saavad aksoneid ka taalamusest. 
Betsi rakud saadavad aksoneid mööda seljaaju kortikospinaaltrakti alla, sünapsi kohaks on eesmised sarved ja need omakorda annavad sünapseid märklaud lihastele. 
Betsi rakud kasutavad neurotransmitterina glutamaati.
Betsi rakkude kehast võivad, sõltumata asukohast, välja ulatuda dendriidid ja need suunavad, teistest närvirakkudest ümbritsetuna, jätkeid kõigisse suurajukoore kihtidesse ja mõned ka valgeainesse, kuid peamiselt siiski V ja ka VI kihti, mis koosnevad mitut tüüpi püramiidrakkudest.
Betsi rakkude (dendriitide hävimine) patofüsioloogiaga seostatakse inimestel amüotroofset lateraalskleroosi.
Need püramiidrakud on nimetatud esmakirjeldaja, Ukraina anatoomi ja histoloogi Vladimir Bets'i auks.
Modell

Andre kukker ehk mannekeen on inimene, kelle tööks on enda peal rõivaste, soengu, meigi või muude toodete esitlemine või kunstnikule (fotograafile) poseerimine.
Dorothea Lange

Dorothea Lange (26. mai 1895 Hoboken, New Jersey osariik – 11. oktoober 1965 San Francisco) oli mõjukas USA fotograaf ja fotoajakirjanik, kelle pildid ülemaailmse majanduskriisi ajast mõjutasid oluliselt dokumentaalfotograafia arengut.
Oceani kolmteist

Süžee

Danny Oceani (George Clooney) meeskond haub kättemaksuplaani kasiinoomaniku Willy Banki (Al Pacino) vastu, kes meeskonnaliikmelt Reubenilt (Elliott Gould) oma osa investeeringust välja pettis, mille tagajärjelt Reuben südameinfarkti sai. Meeskond plaanib Banki hotelli ja kasiino avamise ära rikkuda ja mehe laostada. Eesmärgiks on kasiinomängulauad nii seada, et mängijad alati võidaks ja kasiino seega oma rahast ilma jääks. Lisaks plaanitakse hotelli maine ära rikkuda, takistades Banksil võitmast prestiižikat viie teemandi auhinda.
Plaan on nii suurejooneline, et meeskonnal saab raha enneaegu otsa ja nad peavad abi paluma rivaalitsevalt kasiinoomanikult Terry Benedictilt (Andy Garcia), kes aga vastutasuks nõuab, et meeskond varastaks tema jaoks Banki soetatud 250 miljoni dollarise teemantkaelakee, mille abil Banks viie teemandi akrediteeringu loodab saada. Oceanil, Rustyl ja Linusel ei jää muud üle kui nõustuda, kuigi ettevõtmine neile ülejõu käivana tundub.
Algab hoolikalt väljatöötatud plaani täideviimine, kus igal meeskonnaliikmel on mängida oma roll.
Jamal Crawford

Aaron Jamal Crawford (sündinud 20. märtsil 1980 Seattle'is Washingtoni osariigis) on USA korvpallur. 
Ta mängib NBA klubis Phoenix Suns. Tema mängupositsioon on shooting guard või point guard.
2000. aasta NBA draft '​is valiti ta Cleveland Cavaliersi kaheksanda valikuna, kuid ta müüdi kohe Chicago Bullsile. Enne seda mängis ta korvpalli kodulinnas Seattle'is Rainier Beachi keskkoolis ja Michigani Ülikoolis.
Enne 2018. aastal Sunsiga liitumist on ta mänginud veel New York Knicksi, Golden State Warriorsi, Atlanta Hawksi, Portland Trail Blazersi, Los Angeles Clippersi ja Minnesota Timberwolvesi ridades.
Aastatel 2010, 2014 ja 2016 on ta pälvinud NBA parimale vahetusmängijale antava auhinna Sixth Man of the Year Award. 2018. aastal pälvis ta parimale meeskonnakaaslasele antava auhinna Twyman–Stokes Teammate of the Year Award.
Ta on kõige enam four-point play '​sid kirja saanud NBA mängija (kokku 54, koos väljalangemismängudega 59).
Tõnu Mäsak

Tõnu Mäsak (21. september 1936 – 27. mai 2016) oli eesti maalikunstnik ja kauaaegne ERKI õppejõud.

Elulugu

Tõnu Mäsak alustas kunstiõpinguid Tartu kunstikoolis 1950. aastal ja lõpetas selle 1957. aastal joonistamise ja joonestamise õpetaja kutsega. Õpinguid jätkas ta Tallinnas Eesti NSV Riiklikus Kunstiinstituudis, mille lõpetas 1963. aastal maalikunstniku kvalifikatsiooniga. Tema juhendaja oli Valerian Loik.
Aasta pärast kunstiinstituudi lõpetamist töötas Mäsak Valga I Keskkoolis ja Valga II 8-klassilises Koolis joonistamise ja joonestamise õpetajana. 1965. aastast oli ta tagasi Tallinnas ning oli 1992. aastani seotud ERKI joonistuskateedriga.

Looming

Näitustel hakkas Tõnu Mäsak esinema 1959. aastast, algul noorte kunstnike näitustel, siis Tallinna kevadnäitustel ja vabariiklikel aastanäitustel. 1972. aastal oli tema esimene isikunäitus Tallinna Kunstihoone sektsioonide saalis ning selle põhjal võeti ta ka Kunstnike Liidu liikmeks. Teine isikunäitus oli ERKI-s ja kolmas Draakoni galeriis 1997. aastal, viimane aga 2001. aastal Pirita stuudiogaleriis.
Tõnu Mäsak oli peamiselt portretist. Portreeloomingus on ta kujutanud eelkõige oma kolleege, kunstnikke ja kunstiteadlasi (Jaan Vares, Evi Mardna, Leo Gens, Heinz Valk, Valdemar Väli), aga ka teadlasi (Ants Viires).
Najaden

Najaden (varasema nimega Ardmellie) oli Taani kuunar. Laev ehitati 1884 ja uppus 1905. Laevavrakk leiti 1935 ja uuesti 1996. Vrakk asub Tallinna lahes Naissaare Hülkkari neeme lähedal. Vrakk on arvele võetud Eesti kultuurimälestisena.
29. jaanuaril 1905 sai laev Tallinna lahel jää tekitatud raske kahjustuse ja uppus.
Rein Anon

Rein Anon töötas aastatel 1958–1960 Ugalas näitleja ja näitejuhi abina.
Jesse Lingard

Manchester United

Lingard sündis Warringtonis Cheshire'is. Jalgpallurikarjääri alustas ta Penketh Unitedis ning treenis seal kuni Manchester Unitedi noorteakadeemiaga liitumiseni 2000. aastal. Ta kuulus Manchester Unitedi meeskonda, mis 2010–11 hooajal võitis FA Youth Cupi. Elukutseliselepingu sõlmis ta klubiga 2011. aasta suvel.
Manchester Unitedi põhimeeskonnas tegi debüüdi 16. augustil 2014 liigamängus Swansea City vastu. 
2015–16 hooajal aitas ta Manchester Unitedil võita FA Cupi, lüües võiduvärava Wembley staadionil Crystal Palace'i vastu. 
2016–17 hooajal vedas Lingard Manchester Unitedi võidule EFL Cup finaalis Southamptoni vastu, lüües võiduvärava, ning FA Community Shieldis lõi avavärava Leicester City vastu.

Leicester City

2012–13 hooajal laenas Manchester United Jesse Lingardi ja Michael Keane'i Leicester Citysse, kus ta mängis klubi meeskonnas viis mängu.

Birmingham City

2013–14 hooajal laenati Lingard Birmingham Citysse, kus ta mängis 13 mängu ning jõudis lüüa 6 väravat.

Brighton & Hove Albion

27. veebruaril 2014 laenas Manchester United Jesse Lingardi Brighton & Hove Albionisse, kus ta lõi 3 väravat 15 mänguga.

Derby County

2. veebruaril 2015 laenati Lingard klubisse Derby County. Seal ta lõi 14 mänguga 2 väravat.

Koondisekarjäär

Noortekoondises mängis ta Inglismaa alla 17-aastaste koondises kolmel mängu ja alla 21-aastaste koondises 11 mängu, mille jooksul lõi ta ka 2 väravat.
Täiskasvanute koondises tegi Lingard debüüdi Malta vastu oktoobris 2016. 
Esimese värava Inglismaa täiskasvanute meeskonnas lõi ta sõprusmängus Hollandi vastu 23. märtsil 2018.
 
2018. aasta maailmameistrivõistluste teises alagrupimängus Panama vastu.

Isiklikku

Inglismaa naiste jalgpallikoondislane Gabrielle George on Jesse Lingardi nõbu.
Otsingutabel

Ajalugu

Enne arvutite tulekut kasutati paberile prinditud otsingutabeleid, et kiirendada käsitsi keeruliste funktsioonide arvutamist. Nendeks funktsioonideks olid enamasti trigonomeetrilised funktsioonid ja logaritmid.
Koolis õpetatakse lastele korrutustabelit, mis on ka tegelikult otsingutabel, et kiirendada kõige sagedamine kasutatavate numbrite korrutamist.
Esimeste arvutite juures olid sisend/väljund operatsioonid eriti aeglased. Ja nii tundus loogiline vähendada kulukaid lugemisoperatsioone kasutades tabeleid, kus olid ainult kõige sagedamini esinevad andmed. Tänapäeval on see protsess automatiseeritud (vt vahemälu), aga siiski on kasulik kasutada ka rakenduse otsingutabeleid nende andmete jaoks, mis ei muutu üldse või muutuvad harva.

Riistvaralised otsingutabelid

Digitaalses loogikas saab implementeerida n-bitilist otsingutabelit multiplekseriga, mille sisendiks on otsingutabeli sisendid ja väljundid on konstantsed. n-bitine otsingutabel saab kujutada endast ükskõik millist n sisendiga Boole'i funktsiooni, modelleerides tõeväärtustabelit. Selliseid otsingutabeleid kasutatakse laialdaselt FPGA-des.
MOL Comfort

Ajalugu

Kiil pandi laevale tehasenumbriga 2234 Mitsubishi Heavy Industriesi laevatehases Nagasakis Jaapanis 23. augustil 2007. aastal ning 8. märtsil 2008 lasti laev vette. 14. juulil 2008 anti laev omanikule üle.

Tehnilised andmed

MOL Comfort oli 316,00 m pikk ja 45,60 m lai, süvisega 14,5 m ja kogumahutavusega 86 692. 
MOL Comfortil oli üks üheteistkümnesilindriline ja kahetaktiline diiselmootor Mitsubishi-Wärtsilä RT-flex96C, mille koguvõimsus oli 62,920 MW, laeva kiirus oli 25,25 sõlme.
Järvekarp

Järvekarp (Anodonta) on jõekarplaste sugukonda kuuluv limuste perekond.
Nad toituvad peamiselt pisiloomadest.
Ta elab veekogude põhjas. Pumpab oma kehast vett läbi ning saab nii hapnikku kui ka toitu.
Skoop (projektijuhtimine)

Mis on Skoop?

Skoop on projekti lõpuleviimiseks vajalike kombineeritud eesmärkide ja nõuete kogum ehk projekti ulatus. Projekti ulatuse õige määratlemine võimaldab projektijuhil hinnata projekti kulusid ja projekti lõpetamise aega. Projekti ulatus hõlmab kogu teavet ja tulemusi, mis on eeldatavalt projekti lõpuleviimisega seotud, samuti kirjeldatakse projekti piire, täpsustades mis ei kuulu projekti ulatusse ja võib sisaldada projekti eelarvet või olemasolevate vahendite kohta teavet. Skoop hõlmab informatsiooni projekti ajakavast ja ülesannete loomisest. Samuti lisatakse skoopi projektis osalevad töörühmad, et selgitada millised töötajad projektiga kaasatakse.

Tulemused

Esitatav versioon võib hõlmata projekti mõningaid eesmärke või vahe-eesmärke. See võib sisaldada toodete, teenuste või protsesside loomist. Lisaks võib see sisaldada järkjärgulisi muudatusi, mis on paigutatud kogu projekti plaani, mida kasutatakse projekti edenemise juhtimiseks või hindamiseks.

Tootevaldkonnad

Kui projekt vastutab toote loomise eest, on vaja määratleda konkreetse toote omadused. See hõlmab füüsilisi spetsifikatsioone, näiteks suurust ja materjale, samuti funktsionaalseid nõudeid, näiteks seda, mida toode teeb ja kui kiiresti toode toimingut lõpetab.

Projektijuhtimine ja projekti skoop

Projektijuhi ülesanne on tagada, et ajapiirangud oleksid täidetud, võimaldades projekti sujuvat elluviimist. Ajavahemik võib täienduda lisaülesannetega, mida nimetatakse skoopi kallutamiseks, mis tekib siis, kui projekt omandab täiendavaid funktsioone või nõudeid tähtaja pikenduseta.

Skoopi kõrvalekalle

Projekti skoopi kõrvalekalle, mille puhul tekivad uued ülesanded ja funktsioonid. Võib ilmneda projekti tegevuse käigus, kus tekivad muutused algplaani, mis võivad omakorda muuta teisi skoopi funktsioone või ülesandeid ning tulemumseks on lisaküsimuste ja lisanõuete tekkimise kaskaadiefekt, mis oli tembeldatud tehtuks kui see projekt algas, kuid projekti tegevuse käigus tekkisid
Paasapäev

Paasapäiv (kirikuslaavi keelest Спасов день 'Päästja päev' ja Спас 'Päästja') ehk Issanda Muutmise püha on setude kirikupüha 19. augustil (vkj 6. augustil), mille ajal käiakse hommikul kirikus, kus pühitsetakse õunu, mida viiakse koos muude toitudega kalmistule. Mitmel pool on sel päeval peetud kirmast ja külastatud sugulasi. 
20. sajandi alguses hakati peale õunte sööma paasapäeval ka muid puuvilju ning herneid. See on olnud veel värske mee proovimise päev. Obinitsas, Tailovas, Seretsovas ja muudes külades on see olnud oluline püha. Ka tänapäeval on näiteks Obinitsas paasapäev suur püha, kuhu sõidavad sugulased ja sõbrad üle Eesti kohale. Valmistatakse pühadetoidud ja käiakse 1952. aastal ehitatud Issanda Muutmise kirikus teenistusel, võetakse osa ristikäigust. Kalmistul kaetakse lähedaste haudadel lauad. Väga oluline on toidu pakkumine, jutlemine, kalmistul jalutamine ja sugulastega kohtumine. Õhtusel kirmasel esinevad aga ka mujalt tulnud laulikud. Lisaks sellele on 1990. aastatest alates kohalikus muuseumis avatud käsitöö- ja kunstinäitused ning õpikojad.
Eesti Meteoroloogia ja Hüdroloogia Instituut

Eesti Meteoroloogia ja Hüdroloogia Instituut (lühendatult EMHI) oli aastail 1991–2013 Keskkonnaministeeriumi hallatav riigiasutus, mis tegeles ilmaprognooside, veetasemeprognooside ja tormihoiatuste koostamise ja edastamisega, meteoroloogiliste, hüdroloogiliste ja aktinomeetriliste vaatluste tegemisega ning nende vaatlusandmete säilitamise ja analüüsimisega.

Ajalugu

EMHI oli Hüdrometeoroloogia ja Looduskeskkonna Kontrolli Vabariikliku Valitsuse (1979–1991) järglane.
1. jaanuaril 1996 eraldus EMHI-st radioloogialabori sektsioon, mille baasil moodustati eraldiseisev Kiirguskeskus.
2004. aastal moodustasid EMHI vaatlusvõrgu 12 meteoroloogiajaama, 9 meteoroloogia- ja hüdroloogiajaama, 3 spetsialiseeritud jaama (1 aeroloogiajaam, 1 järvejaam, 1 soojaam), 6 sademete mõõtejaama ja 52 hüdromeetriajaama.

Tegevuse lõpetamine

1. juunil 2013 loodi EMHI ja Keskkonnateabe Keskuse liitmise tulemusena uus riigiasutus: Keskkonnaagentuur, kus eraldi üksusena alustas tööd EMHI järglane Riigi Ilmateenistus.
Piiskop Platoni mälestustahvel

Piiskop Platoni mälestustahvel asub Tartus, Kompanii tänav 3 maja välisseinal. See on pühendatud märterpiiskop Platoni mälestusele, kes tapeti punase terrori käigus Tartu Krediidikassa massimõrvas 14. jaanuaril 1919. 
Pronksbareljeefina teostatud mälestustahvel avati 12. jaanuaril 2003. Selle autor on skulptor Tõnis Paberit.
Mehmet Müezzinoğlu

Mehmet Müezzinoğlu (sündinud 9. jaanuaril 1955 Komotinís Kreekas) on Türgi poliitik (Õigluse ja Arengu Partei). Ta oli 24. jaanuarist 2013 kuni 24. maini 2016 Türgi tervishoiuminister. 31. augustist 2016 on ta Türgi töö- ja sotsiaalkaitseminister.
Ta sündis aastal 1955 Komotinís (türgi keeles Gümülcines) Ida-Makedoonia ja Traakia piirkonnas Kirde-Kreekas türgi perekonnas. Keskkooli lõpetas ta Istanbulis (kus tema klassivennaks oli Recep Tayyip Erdoğan). Aastal 1983 ületas ta Maritsa jõe ja ta immigreerus Kreekast Türki. Aastatel 1983–1986 elas ta Türgis kui kodakondsuseta isik. Ta on lõpetanud Istanbuli Ülikooli arstiteaduskonna.
Enne poliitikasse siirdumist tegutses ta sisehaiguste arstina İstanbuli provintsis. Poliitikasse astus ta aastal 1992. Türgi Suure Rahvuskogu liikmeks valiti ta nii 2007, 2011 kui ka 2015. aasta Türgi parlamendivalimistel (Õigluse ja Arengu Partei nimekirjas). 24. jaanuarist 2013 kuni 24. maini 2016 oli ta Türgi tervishoiuminister. 31. augustist 2016 on ta Türgi töö- ja sotsiaalkaitseminister.
Ume saami keel

Konsonantide vältevahetus

Erinevalt Ume saami lõunanaabrist lõunasaami keelest kasutab Ume saami keel konsonantide vältevaheldust. Astmevaheldus on piiratum kui põhjasaami keeles, sest see ilmneb ainult pärast pikki täishäälikuid või diftonge. Lühikesele täishäälikule järgnev kaashäälik ei osale vältevahelduses.

Eitusverb

Ume saami keeles on sarnaselt soome, eesti ja muude saami keeltega eitusverb. Ume saami keeles pöördub negatiivne verb vastavalt kõneviisile (kindel, käskiv), isikule (esimene, teine, kolmas) ja arvule (ainsus, kaksus, mitmus).

Kirjasüsteem

Ume saami keel on üks neljast saami keelest, millel pole ametlikku kirjakeelt hoolimata sellest, et see oli esimene saami keel, mida kasutati laialdaselt kirjutamiseks. Uus Testament avaldati Umeå saami keeles 1755 ning esimene saamikeelne Piibel oli Umeå saamikeelne (1811).
Johannes Talmre

Johannes Talmre (aastani 1935 Tomson, 1935-1937 Toomre; 6. jaanuar 1911 Tallinn – 29. september 1991 Tallinn) oli Eesti kergejõustiklane.
Ta tuli 10 korda Eesti meistriks 110 m tõkkejooksus ja 10 korda Eesti meistriks teatejooksus. 1934. ja 1939. aasta Eesti mängudel võitis ta 110 m tõkkejooksu ja 4 x 100 m teatejooksu. Tema 110 m tõkkejooksu rekordaeg oli 15,0 (tehtud 1939). 1949 pälvis ta meistersportlase nimetuse.
1941 mobiliseeriti ta Punaarmeesse ja Velikije Luki lahingus sai vigastada.